CELEX: 32020R0782
Language: hr
Date: 2020-06-12 00:00:00
Title: Delegirana uredba Komisije (EU) 2020/782 оd 12. lipnja 2020. o izmjeni delegiranih uredbi (EU) 2018/761 i (EU) 2018/762 u pogledu njihovih datuma primjene s obzirom na produljenje roka za prenošenje Direktive (EU) 2016/798 Europskog parlamenta i Vijeća (Tekst značajan za EGP)

15.6.2020   
               
               
                  HR
               
               
                  Službeni list Europske unije
               
               
                  L 188/14
               
            
         DELEGIRANA UREDBA KOMISIJE (EU) 2020/782
         оd 12. lipnja 2020.
         o izmjeni delegiranih uredbi (EU) 2018/761 i (EU) 2018/762 u pogledu njihovih datuma primjene s obzirom na produljenje roka za prenošenje Direktive (EU) 2016/798 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/798 Europskog parlamenta i Vijeća od 11. svibnja 2016. o sigurnosti željeznica (1), a posebno njezin članak 6.a u vezi s člankom 27.a,
         budući da:
         
                     (1)
                  
                  
                     Direktiva (EU) 2016/798 izmijenjena je Direktivom (EU) 2020/700 Europskog parlamenta i Vijeća (2) kako bi se državama članicama dopustilo da produlje rok za donošenje nacionalnih zakona i drugih propisa potrebnih za usklađivanje s odredbama iz članka 33. stavka 1. Direktive (EU) 2016/798.
                  
               
                     (2)
                  
                  
                     Za države članice koje su dostavile obavijest Agenciji Europske unije za željeznice (dalje u tekstu „Agencija”) i Komisiji o svojoj namjeri da produlje razdoblje prenošenja Direktive (EU) 2016/798 u skladu s njezinim člankom 33. stavkom 2.a primjenu određenih odredaba delegiranih uredaba Komisije (EU) 2018/761 (3) i (EU) 2018/762 (4) trebalo bi odgoditi do 31. listopada 2020.
                  
               
                     (3)
                  
                  
                     Delegirane uredbe (EU) 2018/761 i (EU) 2018/762 trebalo bi stoga na odgovarajući način izmijeniti.
                  
               
                     (4)
                  
                  
                     Kako bi se osigurala djelotvornost mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije,
                  
               DONIJELA JE OVU UREDBU:
         
            Članak 1.
            U članku 10. Delegirane uredbe Komisije (EU) 2018/761 drugi podstavak zamjenjuje se sljedećim:
            
               „Primjenjuje se od 16. lipnja 2019.
               Međutim, članak 5. stavak 2. i članak 8. stavci 1. i 2. primjenjuju se od 16. lipnja 2020. u državama članicama koje su Agenciji i Komisiji dostavile obavijest u skladu s člankom 33. stavkom 2. Direktive (EU) 2016/798 da su produljile razdoblje prenošenja te direktive i nisu dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798 da su dodatno produljile to razdoblje prenošenja.
               Članak 5. stavak 2. i članak 8. stavci 1. i 2. primjenjuju se od 31. listopada 2020. u državama članicama koje su Agenciji i Komisiji dostavile obavijest u skladu s člankom 33. stavkom 2.a Direktive (EU) 2016/798 da su dodatno produljile razdoblje prenošenja te direktive.”
            
         
         
            Članak 2.
            Delegirana uredba (EU) 2018/762 mijenja se kako slijedi:
            
                        (1)
                     
                     
                        članak 5. zamjenjuje se sljedećim:
                        
                           „Članak 5.
                           Stavljanje izvan snage
                           Uredbe (EU) br. 1158/2010 i (EU) br. 1169/2010 stavljaju se izvan snage s učinkom od 31. listopada 2025.”;
                        
                     
                  
                        (2)
                     
                     
                        u članku 6. drugi podstavak zamjenjuje se sljedećim:
                        „Primjenjuje se od 16. lipnja 2019. u državama članicama koje Agenciji i Komisiji nisu dostavile obavijest iz članka 33. stavka 2. Direktive (EU) 2016/798.
                        Primjenjuje se od 16. lipnja 2020. u državama članicama koje su Agenciji i Komisiji dostavile obavijest u skladu s člankom 33. stavkom 2. Direktive (EU) 2016/798 da su produljile razdoblje za prenošenje te direktive i nisu dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798 da su dodatno produljile to razdoblje prenošenja.
                        Primjenjuje se u svim državama članicama od 31. listopada 2020.”.
                     
                  
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. lipnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 138, 26.5.2016., str. 102.
         
         
            (2)  Direktiva (EU) 2020/700 Europskog parlamenta i Vijeća od 25. svibnja 2020. o izmjeni direktiva (EU) 2016/797 i (EU) 2016/798 u pogledu produljenja razdoblja za njihovo prenošenje (SL L 165, 27.5.2020., str. 27).
         
            (3)  Delegirana uredba Komisije (EU) 2018/761 оd 16. veljače 2018. o utvrđivanju zajedničkih sigurnosnih metoda za nadzor koji provode nacionalna tijela nadležna za sigurnost nakon izdavanja jedinstvene potvrde o sigurnosti ili uvjerenja o sigurnosti u skladu s Direktivom (EU) 2016/798 Europskog parlamenta i Vijeća te stavljanju izvan snage Uredbe Komisije (EU) br. 1077/2012 (SL L 129, 25.5.2018., str. 16.).
         
            (4)  Delegirana uredba Komisije (EU) 2018/762 оd 8. ožujka 2018. o utvrđivanju zajedničkih sigurnosnih metoda u vezi sa zahtjevima za sustav upravljanja sigurnošću na temelju Direktive (EU) 2016/798 Europskog parlamenta i Vijeća te stavljanju izvan snage uredaba Komisije (EU) br. 1158/2010 i (EU) br. 1169/2010 (SL L 129, 25.5.2018., str. 26.).